
สำนักงานเขตพื้นที่การศึกษาประถมศึกษา
                                                                            อุดรธานี  เขต ๔  อำเภอบ้านผือ   
                                                                            จังหวัดอุดรธานี   ๔๑๑๖๐
                                                                                                                      ๒๗   สิงหาคม  ๒๕๕๗
เรื่อง   การประชุมปฏิบัติการลงทะเบียนผู้เข้าแข่งขันในโปรแกรมการจัดงานศิลปหัตถกรรมนักเรียน 
เรียน  ผู้อำนวยการโรงเรียน ทุกโรงเรียน
สิ่งที่ส่งมาด้วย    คำสั่ง  สพป.อด.๔  ที่  ๓๐๐/๒๕๕๗  ลงวันที่  ๒๗  สิงหาคม  ๒๕๕๗               จำนวน  ๑  ชุด



ตามที่สำนักงานเขตพื้นที่การศึกษาประถมศึกษาอุดรธานี  เขต ๔ จะดำเนินงานตามโครงการงานศิลปหัตถกรรมนักเรียน  ครั้งที่ ๖๔ ปีการศึกษา ๒๕๕๗  ในระหว่างวันที่  ๒๒ –  ๒๖  กันยายน  ๒๕๕๗                   ณ โรงเรียนในเขตเทศบาลบ้านผือ  อำเภอบ้านผือ  จังหวัดอุดรธานี  รายละเอียดตาม ที่แจ้งแล้วนั้น  บัดนี้                       ได้จัดทำคำสั่งแต่งตั้งคณะกรรมการดำเนินงาน เสร็จแล้ว



เพื่อให้การดำเนินงานเป็นไปด้วยความเรียบร้อย  จึงขอให้ท่านแจ้งให้ผู้มีรายชื่อตามคำสั่ง กรรมการข้อ ๔ ฝ่ายทะเบียนการแข่งขันทุกคน และกรรมการ ข้อ ๖.๑ ที่ปรึกษาประจำกลุ่มสาระการเรียนรู้         ทุกสาระการเรียนรู้   ไปประชุมรับฟังคำชี้แจงการดำเนินงาน และปฏิบัติการลงทะเบียนผู้เข้าแข่งขันในโปรแกรม             การจัดงาน  ในวันที่ ๙  กันยายน  ๒๕๕๗  ณ ห้องถิรธัมโมอุปถัมภ์ สำนักงานเขตพื้นที่การศึกษาประถมศึกษาอุดรธานี เขต ๔ ตั้งแต่เวลา ๐๙.๐๐ น. เป็นต้นไป โดยให้กรรมการฝ่ายทะเบียน นำเครื่องคอมพิวเตอร์โน้ตบุ้ค        พร้อมอุปกรณ์ต่อพ่วงไฟฟ้าไปพร้อมด้วย 



 จึงเรียนมาเพื่อทราบและดำเนินการ

ขอแสดงความนับถือ
(นายลั่นฤทธิ์ภัค  วิเศษศักดิ์)
ผู้อำนวยการสำนักงานเขตพื้นที่การศึกษาประถมศึกษาอุดรธานี  เขต  ๔
กลุ่มนิเทศ  ติดตามและประเมินผลการจัดการศึกษา
ผู้รับผิดชอบ  ดร.ทนงศิลป์  จันทะแจ้ง   โทรศัพท์  ๐๘๔-๖๐๐๕๐๐๙ ,๐๘๑-๑๘๓๐๘๗๔ www.thanongsin.net
